title: 2005/860/EB: 2005 m. lapkričio 15 d.  Politinio ir saugumo komiteto sprendimas ACEH/1/2005, dėl prie Europos Sąjungos stebėjimo misijos Ačehe (Indonezija) (Stebėjimo misija Ačehe – SMA) prisidedančių valstybių komiteto steigimo

text:
3.12.2005

               LT

               Europos Sąjungos oficialusis leidinys

               L 317/16

      POLITINIO IR SAUGUMO KOMITETO SPRENDIMAS ACEH/1/2005
   2005 m. lapkričio 15 d.
   dėl prie Europos Sąjungos stebėjimo misijos Ačehe (Indonezija) (Stebėjimo misija Ačehe – SMA) prisidedančių valstybių komiteto steigimo
   (2005/860/EB)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio trečią pastraipą,
   atsižvelgdamas į 2005 m. rugsėjo 9 d. Tarybos bendruosius veiksmus 2005/643/BUSP dėl Europos Sąjungos stebėjimo misijos Ačehe (Indoenezija) (Stebėjimo misija Ačehe – SMA) (1), ypač į jų 10 straipsnio 3 dalį,
   kadangi:

               (1)

               Pagal Bendrųjų veiksmų 2005/643/BUSP 10 straipsnio 3 dalį Taryba įgaliojo Politinį ir saugumo komitetą (PSK) įsteigti Prie Europos Sąjungos stebėjimo misijos Ačehe (Indonezija) (Stebėjimo misija Ačehe – SMA) prisidedančių valstybių komitetą.

               (2)

               2002 m. gruodžio 10 d. Taryba patvirtino dokumentą „Konsultacijos ir sąlygos dėl valstybių, kurios nėra ES narės, indėlio į ES civilinių krizių valdymo operacijas“, kuriame buvo plėtojama trečiųjų valstybių dalyvavimo civilinių krizių valdymo operacijose tvarka, įskaitant Prisidedančių valstybių komiteto įsteigimą.

               (3)

               Prisidedančių valstybių komitetas vaidins pagrindinį vaidmenį kasdieniniame misijos valdyme; jis bus pagrindinis forumas, skirtas aptarti visoms su kasdieniniu misijos valdymu susijusioms problemoms; PSK, vykdantis misijos politinę priežiūrą ir jai strategiškai vadovaujantis, atsižvelgs į komiteto pareikštas nuomones,

         NUSPRENDĖ:
   1 straipsnis
   Įsteigimas
   Šiuo sprendimu įsteigiamas prie Europos Sąjungos stebėjimo misijos Ačehe (Indonezija) (Stebėjimo misija Ačehe – SMA) Prisidedančių valstybių komitetas (toliau – Komitetas).
   2 straipsnis
   Funkcijos
   1.   Komitetas gali reikšti nuomones. PSK atsižvelgia į tokias nuomones ir vykdo misijos politinę priežiūrą bei jai strategiškai vadovauja.
   2.   Komiteto įgaliojimai yra išdėstyti dokumente „Konsultacijos ir sąlygos dėl valstybių, kurios nėra ES narės, indėlio į ES civilinių krizių valdymo operacijas“.
   3 straipsnis
   Sudėtis
   1.   Visos ES valstybės narės turi teisę dalyvauti Komiteto diskusijose. Tačiau tik prisidedančios valstybės dalyvaus kasdieniniame misijos valdyme. Misijoje dalyvaujančių trečiųjų valstybių atstovai gali dalyvauti Komiteto posėdžiuose. Europos Bendrijų Komisijos atstovas taip pat gali dalyvauti Komiteto posėdžiuose.
   2.   Komitetas reguliariai gauna informaciją iš misijos vadovo.
   4 straipsnis
   Pirmininkavimas
   1 straipsnyje nurodytos misijos Komitetui pirmininkauja pagal 2 straipsnio 2 dalyje nurodytas konsultacijas ir sąlygas Generalinio sekretoriaus–vyriausiojo įgaliotinio atstovas, glaudžiai konsultuodamasis su pirmininkaujančia valstybe nare.
   5 straipsnis
   Posėdžiai
   1.   Pirmininkas reguliariai šaukia Komiteto posėdžius. Neeiliniai posėdžiai, susiklosčius tam tikroms aplinkybėms, gali būti šaukiami pirmininko iniciatyva arba dalyvaujančios valstybės atstovo prašymu.
   2.   Pirmininkas iš anksto išsiunčia preliminarią posėdžio darbotvarkę ir su posėdžiu susijusius dokumentus. Pirmininkas yra atsakingas už Komiteto diskusijų rezultatų perteikimą PSK.
   6 straipsnis
   Konfidencialumas
   1.   Komiteto posėdžiams ir protokolams taikomi Tarybos saugumo nuostatai. Visų pirma atitinkamai turi būti patikrintas Komiteto atstovų patikimumas.
   2.   Komiteto svarstymų dalyviai yra saistomi pareigos saugoti profesinę paslaptį.
   7 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje, 2005 m. lapkričio 15 d.

            Politinio ir saugumo komiteto vardu

            Pirmininkas

         J. KING

      (1)  OL L 234, 2005 9 10, p. 13.


title: 2007 m. liepos 23 d. Tarybos sprendimas, Darbuotojų migrantų socialinės apsaugos patariamojo komiteto Maltai atstovaujančių narių ir pakaitinių narių skyrimo

text:
28.7.2007

               LT

               Europos Sąjungos oficialusis leidinys

               C 176/3

      TARYBOS SPRENDIMAS

   2007 m. liepos 23 d.
   Darbuotojų migrantų socialinės apsaugos patariamojo komiteto Maltai atstovaujančių narių ir pakaitinių narių skyrimo
   (2007/C 176/03)
   EUROPOS SĄJUNGOS TARYBA,
   atsižvelgdama į 1971 m. birželio 14 d. Tarybos reglamentą (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje (1), ypač į jo 82 straipsnį,
   atsižvelgdama į valstybių narių vyriausybių Tarybai pateiktus kandidatų sąrašus,
   kadangi:

               (1)

               2007 m. kovo 22 d. sprendimais (2) Taryba paskyrė Darbuotojų migrantų socialinės apsaugos patariamojo komiteto narius ir pakaitinius narius laikotarpiui nuo 2007 m. kovo 22 d. iki 2009 m. kovo 21 d., išskyrus Maltai atstovaujančius narius ir pakaitinius narius;

               (2)

               reikia paskirti Maltai atstovaujančius narius ir pakaitinius narius laisvoms vietoms užimti;

         NUSPRENDĖ:
   Pirmas straipsnis
   Darbuotojų migrantų socialinės apsaugos patariamojo komiteto nariais ir pakaitiniais nariais laikotarpiui iki 2009 m. kovo 21 d. skiriami:
   I.   VYRIAUSYBĖS ATSTOVAI

               Nariai

               Pakaitiniai nariai

               Frank MICALLEF

               Mark MUSU'

               Shirley SULTANA

         II.   DARBUOTOJŲ ORGANIZACIJŲ ATSTOVAI

               Nariai

               Pakaitiniai nariai

               Margaret MAGRIN

               Kevin BONELLO

               John BENCINI

         III.   DARBDAVIŲ ORGANIZACIJŲ ATSTOVAI

               Nariai

               Pakaitiniai nariai

               Tonio FARRUGIA

               Emanuel SAID

               Lawrence MIZZI

      Priimta Briuselyje, 2007 m. liepos 23 d.

            Tarybos vardu

            Pirmininkas

         L. AMADO

      (1)  OL L 149, 1971 7 5, p. 2. Reglamentas su paskutiniais pakeitimais, padarytais Europos Parlamento ir Taryba reglamentu (EEB) Nr. 1992/2006 (OL L 392, 2006 12 30, p. 1).

      (2)  OL C 92, 2007 4 27, p. 7.


title: 2004/659/EB: 2004 m. gegužės 27 d. Tarybos sprendimas, dėl Europos kultūros sostinės renginių 2008 m.

text:
28.9.2004

               LT

               Europos Sąjungos oficialusis leidinys

               L 301/54

      TARYBOS SPRENDIMAS

   2004 m. gegužės 27 d.
   dėl Europos kultūros sostinės renginių 2008 m.
   (2004/659/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 25 d. Europos Parlamento ir Tarybos sprendimą Nr. 1419/1999/EB, nustatantį Bendrijos veiksmus dėl Europos kultūros sostinės renginių 2005–2019 m. (1), ypač į jo 2 straipsnio 3 dalį ir 4 straipsnį,
   atsižvelgdama į 2004 m. vasario mėn. Atrankos grupės ataskaitą, kuri pateikta Komisijai, Europos Parlamentui ir Tarybai pagal Sprendimo Nr. 1419/1999/EB 2 straipsnio 2 dalį,

         atsižvelgdama į 2004 m. balandžio mėn. 27 d. Komisijos rekomendaciją,
   NUSPRENDĖ:
   1 straipsnis
   Pagal Sprendimo Nr. 1419/1999/EB 2 straipsnio 1 dalį „Europos kultūros sostine 2008 m.“ paskiriamas Liverpulis.
   2 straipsnis
   Pagal Sprendimo Nr. 1419/1999/EB 4 straipsnį „Europos kultūros sostine 2008 m.“ paskiriamas Stavangeris.
   3 straipsnis
   Abu paskirtieji miestai imsis reikiamų priemonių, kad užtikrintų veiksmingą Sprendimo Nr. 1419/1999/EB 1 ir 5 straipsnių įgyvendinimą.

      Priimta Briuselyje, 2004 m. gegužės 27 d.

            Tarybos vardu

            Pirmininka

         J. O'DONOGHUE

      (1)  OL L 166, 1999 7 1, p. 1.


title: 2015 m. spalio 21 d. Komisijos sprendimas (ES) 2015/1937, kuriuo įsteigiama nepriklausoma patariamoji Europos fiskalinė valdyba

text:
28.10.2015

               LT

               Europos Sąjungos oficialusis leidinys

               L 282/37

         KOMISIJOS SPRENDIMAS (ES) 2015/1937
   2015 m. spalio 21 d.
   kuriuo įsteigiama nepriklausoma patariamoji Europos fiskalinė valdyba
   EUROPOS KOMISIJA,
   atsižvelgdama į Europos Sąjungos sutartį ir į Sutartį dėl Europos Sąjungos veikimo,
   kadangi:

               (1)

               Stabilumo ir augimo paktu siekiama užtikrinti biudžetinę drausmę Sąjungoje ir jame nustatyta perviršinio valdžios sektoriaus deficito prevencijos ir padėties ištaisymo sistema, o sugriežtinta biudžeto politikos priežiūra taikoma valstybėms narėms, kurių valiuta yra euro;

               (2)

               Komisijai ir Tarybai suteikti įgaliojimai dėl daugiašalės priežiūros sistemos yra įtvirtinti Sutartyse ir Sąjungos antrinės teisės aktuose;

               (3)

               penkių pirmininkų pranešime „Europos ekonominės ir pinigų sąjungos sukūrimas“ siūloma stiprinti dabartinę ekonomikos valdymo sistemą sukuriant patariamąją Europos fiskalinę valdybą. Valdyba, kaip patariamoji institucija, turėtų padėti Komisijai vykdyti daugiašalę euro zonos priežiūrą. Tai nedaro poveikio Sutartyje įtvirtintiems Komisijos įgaliojimams;

               (4)

               Valdyba turėtų pateikti Komisijai Sąjungos fiskalinės sistemos įgyvendinimo vertinimą, visų pirma apie horizontalųjį sprendimų nuoseklumą ir biudžeto priežiūros vykdymą, labai rimto taisyklių nesilaikymo atvejus ir dabartinių fiskalinės politikos krypčių euro zonoje ir nacionaliniu lygmeniu tinkamumą;

               (5)

               kadangi Stabilumo ir augimo pakte daugiausia dėmesio skiriama nacionaliniams biudžetams, o bendros fiskalinės politikos kryptys nenustatomos, Valdyba taip pat turėtų prisidėti prie to, kad diskusija Komisijoje apie biudžeto politikos bendrą poveikį euro zonai ir nacionaliniu lygmeniu taptų labiau pagrįsta informacija, siekiant užtikrinti tinkamas fiskalinės politikos kryptis euro zonoje laikantis Stabilumo ir augimo pakto taisyklių;

               (6)

               Europos fiskalinė valdyba savo užduotis turėtų atlikti nepriklausomai, o savo nuomones parengti nepriklausomai nuo bet kurios nacionalinės arba Europos institucijos, įstaigos, biuro ar agentūros. Jos sekretoriatas administraciniu požiūriu turėtų būti priskirtas prie Komisijos Generalinio sekretoriato,

         NUSPRENDĖ:
   1 straipsnis
   Įsteigimas
   Įsteigiama nepriklausoma Europos fiskalinė valdyba (toliau – Valdyba).
   2 straipsnis
   Misija ir užduotys
   1.   Valdyba, kaip patariamoji institucija, padeda Komisijai vykdyti daugiašalę biudžeto priežiūrą euro zonoje, kaip nustatyta SESV 121, 126 ir 136 straipsniuose.
   2.   1 dalyje nurodytu tikslu Valdyba atlieka šias užduotis:

               a)

               Valdyba pateikia Komisijai Sąjungos fiskalinės sistemos įgyvendinimo vertinimą, visų pirma apie horizontalųjį sprendimų nuoseklumą ir biudžeto priežiūros vykdymą, labai rimto taisyklių nesilaikymo atvejus ir dabartinių fiskalinės politikos krypčių euro zonoje ir nacionaliniu lygmeniu tinkamumą. Šiame vertinime Valdyba gali pateikti pasiūlymų ir dėl būsimos Sąjungos fiskalinės sistemos raidos;

               b)

               remdamasi ekonominiu vertinimu, Valdyba teikia rekomendacijas Komisijai dėl galimų visai euro zonai tinkamų fiskalinės politikos krypčių. Ji gali patarti Komisijai dėl tinkamų nacionalinių fiskalinės politikos krypčių, atitinkančių jos rekomendaciją dėl bendrų fiskalinės politikos krypčių euro zonoje laikantis Stabilumo ir augimo pakto taisyklių. Jei ji nustato riziką, kuri kelia grėsmę tinkamam Ekonominės ir pinigų sąjungos veikimui, rekomendacijoje Valdyba itin daug dėmesio skiria Stabilumo ir augimo pakte numatytoms politikos galimybėms;

               c)

               Valdyba bendradarbiauja su nacionalinėmis fiskalinėmis tarybomis, nurodytomis Tarybos direktyvos 2011/85/ES (1) 6 straipsnio 1 dalies b punkte. Valdybos ir nacionalinių fiskalinių tarybų bendradarbiavimu pirmiausia siekiama keistis geriausia patirtimi ir padėti suprasti su Sąjungos fiskaline sistema susijusius klausimus;

               d)

               Pirmininkui paprašius, Valdyba teikia ad hoc rekomendacijas.

         3 straipsnis
   Sudėtis
   1.   Valdybą sudaro pirmininkas ir keturi nariai.
   2.   Pirmininkas yra atsakingas už Valdybai pavestų užduočių vykdymo priežiūrą ir jos tinkamo veikimo užtikrinimą. Jis (ji) sušaukia Valdybos posėdžius ir jiems pirmininkauja. Pirmininką ir vieną narį skiria Komisija, remdamasi Komisijos pirmininko siūlymu ir pasikonsultavusi su pirmininko pavaduotoju, atsakingu už eurą ir socialinį dialogą, ir už ekonomikos ir finansų reikalus, mokesčius ir muitus atsakingu Komisijos nariu. Kitus tris narius skiria Komisija, remdamasi Komisijos pirmininko siūlymu ir pasikonsultavusi su nacionalinėmis fiskalinėmis tarybomis, Europos Centriniu Banku ir euro grupės darbo grupe. Visų Valdybos narių, įskaitant pirmininką, atžvilgiu taikoma lygių galimybių politika.
   3.   Pirmininkas ir Valdybos nariai yra garsūs tarptautiniai ekspertai, paskirti atsižvelgiant į jų nuopelnus, gebėjimus, makroekonomikos ir viešųjų finansų išmanymą ir su fiskaline politika bei biudžeto valdymu susijusią patirtį.
   4.   Valdybos nariai skiriami trejų metų laikotarpiui, kurį galima vieną kartą pratęsti.
   5.   Pirmininkas ir Valdybos nariai skiriami specialiaisiais patarėjais, kurių statusas ir darbo užmokestis yra apibrėžti pagal Kitų tarnautojų įdarbinimo sąlygų 5, 123 ir 124 straipsnius.
   6.   Pirmininko ir narių patirtas kelionės ir pragyvenimo išlaidas atlygina Komisija pagal galiojančias Komisijos nuostatas. Tos išlaidos atlyginamos neviršijant pagal metinę išteklių skyrimo procedūrą skirtų asignavimų.
   7.   Valdybai talkina sekretoriatas, kurį sudaro sekretoriato vadovas ir paskirti pagalbiniai darbuotojai. Administraciniais tikslais sekretoriatas yra priskirtas Generaliniam sekretoriatui ir vykdo šią veiklą:

               a)

               padeda Valdybai priimti sprendimus organizuodamas Valdybos posėdžius, peržiūrėdamas numatomus aptarti dokumentus ir stebėdamas veiklos pažangą, palyginti su Valdybos nustatytais prioritetais;

               b)

               teikia kokybišką analitinę, statistinę, administracinę ir logistinę paramą Valdybai, vadovaujant pirmininkui;

               c)

               užtikrina bendradarbiavimą su nacionalinėmis fiskalinėmis tarybomis, siekiant padėti Valdybai atlikti misiją ir užduotis pagal 2 straipsnį.

         8.   Vyriausiasis ekonomikos analitikas, nustatytas Sprendimu C(2015) 2665, eina sekretoriato vadovo pareigas. Jo (jos) užduotys apima pasirengimą Valdybos įsteigimui. Kiti sekretoriato nariai yra pareigūnai, laikinieji darbuotojai, sutartininkai ar deleguotieji nacionaliniai ekspertai, kuriuos atrinko sekretoriato vadovas, suderinęs su pirmininku. Visi sekretoriato nariai atrenkami atsižvelgiant į aukšto lygio kvalifikaciją ir patirtį Valdybos veiklai svarbiose srityse, ir yra paskiriami arba priskiriami (mis à disposition).
   4 straipsnis
   Nepriklausomumas
   1.   Atlikdami savo užduotis Valdybos nariai veikia nepriklausomai ir neprašo Sąjungos institucijų ar įstaigų, kurios nors valstybės narės Vyriausybės ar bet kurios kitos viešosios ar privačiosios įstaigos jokių nurodymų ir jais nesivadovauja. Sekretoriato nariai vadovaujasi tik Valdybos nurodymais.
   2.   Valdybos nariai pirmininkui atskleidžia informaciją apie bet kokius galimus interesų konfliktus, susijusius su konkrečiu vertinimu arba nuomone, ir pirmininkas imasi visų reikiamų priemonių ir gali nuspręsti, kad atitinkamas narys nedalyvautų rengiant ir priimant tą vertinimą arba nuomonę. Jei su tokia kliūtimi susiduria pirmininkas, klausimą sprendžia Valdyba.
   5 straipsnis
   Veikimas
   1.   Valdyba rekomendacijas priima tik kai dalyvauja bent trys nariai, įskaitant pirmininką. Valdyba rekomendacijas siekia priimti bendru sutarimu. Jei pasiekti bendro sutarimo neįmanoma, ji gali priimti sprendimą paprasta posėdyje dalyvaujančių narių, įskaitant pirmininką, balsų dauguma. Susilaikymas balsuojant neskaičiuojamas kaip balsas. Jei balsai pasiskirsto po lygiai, lemiamą balsą turi pirmininkas.
   2.   Valdyba nustato savo darbo tvarkos taisykles.
   3.   Valdyba veikia vadovaudamasi savo darbo tvarkos taisyklėmis. Valdybos posėdžiai nėra vieši.
   4.   Tarp Valdybos ir atitinkamų Komisijos tarnybų sudaromas susitarimo memorandumas, kuriame nustatomos praktinės sąlygos, susijusios su bendradarbiavimo aprėptimi ir priemonėmis, visų pirma prieigos prie svarbios informacijos sąlygos.
   6 straipsnis
   Skaidrumas
   Valdyba skelbia metinę savo veiklos atskaitą, į kurią įtraukiamos Komisijai perduotų rekomendacijų ir vertinimų santraukos.
   7 straipsnis
   Baigiamosios nuostatos
   Šis sprendimas įsigalioja 2015 m. lapkričio 1 d.

      Priimta Briuselyje 2015 m. spalio 21 d.

            Komisijos vardu

            Pirmininkas

         Jean-Claude JUNCKER

      (1)  2011 m. lapkričio 8 d. Tarybos direktyva 2011/85/ES dėl reikalavimų valstybių narių biudžeto sistemoms (OL L 306, 2011 11 23, p. 41).


title: 2017 m. balandžio 27 d. Europos Parlamento sprendimas (ES, Euratomas) 2017/1613 dėl Mokslinių tyrimų vykdomosios įstaigos 2015 finansinių metų biudžeto įvykdymo patvirtinimo

text:
29.9.2017

               LT

               Europos Sąjungos oficialusis leidinys

               L 252/109

         EUROPOS PARLAMENTO SPRENDIMAS (ES, Euratomas) 2017/1613
   2017 m. balandžio 27 d.
   dėl Mokslinių tyrimų vykdomosios įstaigos 2015 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos Sąjungos 2015 finansinių metų bendrąjį biudžetą (1),

               —

               atsižvelgdamas į Europos Sąjungos 2015 finansinių metų konsoliduotąsias metines ataskaitas (COM(2016) 475 – C8-0269/2016) (2),

               —

               atsižvelgdamas į Mokslinių tyrimų vykdomosios įstaigos 2015 finansinių metų galutines metines ataskaitas (3),

               —

               atsižvelgdamas į Komisijos ataskaitą dėl tolesnių veiksmų, susijusių su 2014 finansinių metų biudžeto įvykdymo patvirtinimu (COM(2016) 674) ir į prie jos pridėtus Komisijos tarnybų darbo dokumentus(SWD(2016) 338, SWD(2016) 339),

               —

               atsižvelgdamas į Komisijos metinę 2015 atlikto vidaus audito ataskaitą biudžeto įvykdymą tvirtinančiai institucijai (COM(2016) 628) ir į prie jos pridėtą Komisijos tarnybų darbo dokumentą (SWD(2016) 322),

               —

               atsižvelgdamas į Audito Rūmų ataskaitą dėl Mokslinių tyrimų vykdomosios įstaigos 2015 finansinių metų metinių finansinių ataskaitų su Įstaigos atsakymu (4),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (5),

               —

               atsižvelgdamas į 2017 m. vasario 21 d. Tarybos rekomendaciją dėl patvirtinimo, kad vykdomosios įstaigos įvykdė 2015 finansinių metų biudžetą (05874/2017 – C8-0038/2017),

               —

               atsižvelgdamas į Sutarties dėl Europos Sąjungos veikimo 317, 318 ir 319 straipsnius,

               —

               atsižvelgdamas į Europos atominės energijos bendrijos steigimo sutarties 106a straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 62, 164, 165 ir 166 straipsnius,

               —

               atsižvelgdamas į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (7), ypač į jo 14 straipsnio 3 dalį,

               —

               atsižvelgdamas į 2004 m. rugsėjo 21 d. Komisijos reglamentą (EB) Nr. 1653/2004, nustatantį vykdomųjų agentūrų standartinį finansinį reglamentą, taikant Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (8), ypač į jo 66 straipsnio pirmą ir antrą pastraipas,

               —

               atsižvelgdamas į 2013 m. gruodžio 13 d. Komisijos įgyvendinimo sprendimą 2013/778/ES, kuriuo įsteigiama Mokslinių tyrimų vykdomoji įstaiga ir panaikinamas Sprendimas 2008/46/EB (9),

               —

               atsižvelgdamas į Darbo tvarkos taisyklių 93 straipsnį ir IV priedą,

               —

               atsižvelgdamas į Biudžeto kontrolės komiteto pranešimą ir kitų suinteresuotų komitetų nuomones (A8–0150/2017),

               A.

               kadangi pagal Europos Sąjungos sutarties 17 straipsnio 1 dalį Komisija vykdo biudžetą ir vadovauja programoms ir kadangi taikant Sutarties dėl Europos Sąjungos veikimo 317 straipsnį ji vykdo biudžetą bendradarbiaudama su valstybėmis narėmis savo pačios atsakomybe, atsižvelgdama į patikimo finansų valdymo principus,

               1.

               patvirtina Mokslinių tyrimų vykdomosios įstaigos direktoriui, kad Įstaigos 2015 finansinių metų biudžetas įvykdytas;

               2.

               išdėsto savo pastabas rezoliucijoje, kuri yra neatskiriama sprendimų dėl Europos Sąjungos 2015 finansinių metų bendrojo biudžeto įvykdymo patvirtinimo, III skirsnis – Komisija ir vykdomosios įstaigos, dalis, taip pat savo 2017 m. balandžio 27 d. rezoliucijoje dėl Audito Rūmų specialiųjų ataskaitų vykdant Komisijos 2015 finansinių metų biudžeto įvykdymo patvirtinimo procedūrą (10);

               3.

               paveda Pirmininkui perduoti šį sprendimą, sprendimą dėl Europos Sąjungos 2015 finansinių metų bendrojo biudžeto įvykdymo patvirtinimo, III skirsnis – Komisija, ir rezoliuciją, kuri yra neatskiriama šių sprendimų dalis, Mokslinių tyrimų vykdomosios įstaigos direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL L 69, 2015 3 13.

      (2)  OL C 380, 2016 10 14, p. 1.

      (3)  OL C 417, 2016 11 11, p. 11.

      (4)  OL C 449, 2016 12 1, p. 230.

      (5)  OL C 380, 2016 10 14, p. 147.

      (6)  OL L 298, 2012 10 26, p. 1.

      (7)  OL L 11, 2003 1 16, p. 1.

      (8)  OL L 297, 2004 9 22, p. 6.

      (9)  OL L 346, 2013 12 20, p. 54.

      (10)  Tą dieną priimti tekstai, P8_TA(2017)0144 (žr. šio Oficialiojo leidinio p. 66).


title: 2016 m. gegužės 30 d. Tarybos sprendimas (ES) 2016/878, kuriuo skiriamas Regionų komiteto Maltos pasiūlytas narys

text:
2.6.2016

               LT

               Europos Sąjungos oficialusis leidinys

               L 145/48

         TARYBOS SPRENDIMAS (ES) 2016/878
   2016 m. gegužės 30 d.
   kuriuo skiriamas Regionų komiteto Maltos pasiūlytas narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Maltos Vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.

               (2)

               pasibaigus Samuel AZZOPARDI (Mayor of Rabat, Gozo) įgaliojimams, kurių pagrindu buvo pasiūlyta jo kandidatūra, tapo laisva Regionų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto nariu skiriamas:

               —

               Samuel AZZOPARDI, Councillor, Rabat Citta Victoria, Local Council, Gozo (įgaliojimų pasikeitimas).

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. gegužės 30 d.

            Tarybos vardu

            Pirmininkas

         J. VAN RIJN

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


Svarbus teisinis pranešimas

|

52007BP0124(02)

2. 2007 m. balandžio 24 d. Europos Parlamento sprendimas dėl Europos aviacijos saugos agentūros 2005 finansinių metų sąskaitų uždarymo (C6-0398/2006 - 2006/2165(DEC))

Oficialusis leidinys 074 E , 20/03/2008 p. 0251 - 0252

		2.2007 m. balandžio 24 d. Europos Parlamento sprendimas dėl Europos aviacijos saugos agentūros 2005 finansinių metų sąskaitų uždarymo (C6-0398/2006 — 2006/2165(DEC))Europos Parlamentas,- atsižvelgdamas į Europos aviacijos saugos agentūros 2005 finansinių metų galutines metines ataskaitas [1],- atsižvelgdamas į Audito Rūmų ataskaitą dėl Europos aviacijos saugos agentūros 2005 finansinių metų galutinių metinių ataskaitų kartu su Agentūros atsakymais [2],- atsižvelgdamas į 2007 m. vasario 27 d. Tarybos rekomendaciją (5711/2007 — C6-0080/2007),- atsižvelgdamas į EB sutartį ir ypač į jos 276 straipsnį,- atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [3], ypač į jo 185 straipsnį,- atsižvelgdamas į 2002 m. liepos 15 d. Europos Parlamento ir Tarybos reglamentą (EB) Nr. 1592/2002 dėl bendrųjų taisyklių civilinės aviacijos srityje ir įsteigiančio Europos aviacijos saugos agentūrą [4], ypač į jo 49 straipsnį,- atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje [5], ypač į jo 94 straipsnį;- atsižvelgdamas į Darbo tvarkos taisyklių 71 straipsnį ir V priedą,- atsižvelgdamas į Biudžeto kontrolės komiteto pranešimą ir į Transporto ir turizmo komiteto nuomonę (A6-0121/2007),1. pažymi, kad Europos aviacijos saugos agentūros 2004 ir 2005 finansinių metų galutinėse metinėse ataskaitose buvo pateikti šie duomenys:Šaltinis: Agentūros duomenys. Šioje lentelėje pateikiami apibendrinti Agentūros metinių ataskaitų duomenys.(tūkst. EUR) |2004 ir 2005 finansinių metų pajamų ir išlaidų ataskaitos duomenys || 2005 | 2004 |Veiklos pajamosBendrijos subsidijos | 17416 | 7777 |Kitos subsidijos | 1446 | 248 |Pajamos iš mokesčių ir rinkliavų | 10888 | |Išlaidų grąžinimas | 26 | 3 |Kitos pajamos | 693 | 350 |Iš viso (a) | 30469 | 8378 |Veiklos išlaidosDarbuotojai | 13636 | 5556 |Pastatai ir dėl jų susidariusios išlaidos | 2121 | 689 |Kitos administracinės išlaidos | 1319 | 743 |Asignavimai apsirūpinimui | 576 | 89 |Eksploatacijos išlaidos | 11660 | 2081 |Iš viso (b) | 29312 | 9158 |Veiklos rezultatas (c = a-b) | 1157 | -780 |Finansinės pajamos (d) | 41 | 0 |Finansinės išlaidos (e) | -14 | 2 |Finansinis rezultatas (f = d-e) | 27 | -2 |Finansinių metų rezultatas (g = c+f) | 1184 | -782 |2. pritaria Europos aviacijos saugos agentūros 2005 finansinių metų sąskaitų uždarymui;3. paveda Pirmininkui perduoti šį sprendimą Europos aviacijos saugos agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).[1] OL C 266, 2006 10 31, p. 10.[2] OL C 312, 2006 12 19, p. 6.[3] OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).[4] OL L 240, 2002 9 7, p. 1. Reglamentas, su paskutiniais pakeitimais, padarytais Komisijos reglamentu (EB) Nr. 1701/2003 (OL L 243, 2003 9 27, p. 5).[5] OL L 357, 2002 12 31, p. 72.--------------------------------------------------